Bjørn Haugstad

Bjørn Haugstad (født 1969) er en norsk embetsmann, forskningsleder og tidligere statssekretær for Høyre. Han tiltrådte i februar 2022 som direktør for organisasjon og infrastruktur ved NTNU. Han er oppvokst i Oslo.Universitetsavisa Bjørn Haugstad: Mannen som talte NTNU midt i mot 02.11.2005

 Utdanning 
Han studerte samfunnsøkonomi og industriell økonomi ved NTNU. Han ble uteksaminert som sivilingeniør fra NTNU i 1998. Han har senere tatt doktorgraden ved University of Oxford på en avhandling om strategirealisering i kunnskapsintensive organisasjoner.Bjørn Haugstad Strategy as the intentional structuration of practice: the translation of formal strategies into strategies-in-practice D.Phil.-avhandling University of Oxford 2011 

 Virke 
Han var leder i Norges Gymnasiastsamband fra 1989 til 1990Elevorganisasjonens historie  og generalsekretær i Unge Høyre fra 1994 til 1996.

I Kjell Magne Bondeviks andre regjering var han fra november 2001 til november 2005 statssekretær for Kristin Clemet i Utdannings- og forskningsdepartementet (før 2002 Kirke-, utdannings- og forskningsdepartementet) 

Han var forskningsleder for innovasjon og virksomhetsutvikling ved SINTEF Teknologi og samfunn fra 2008 til 2009 og forskningsdirektør ved Universitetet i Oslo fra 2009 til 2013.Uniforum Bjørn Haugstad ny forskingsdirektør ved UiO I mai 2013 ble Haugstad ekspedisjonssjef i Olje- og energidepartementets avdeling for klima, industri og teknologi.regjeringen.no Ny ekspedisjonssjef i Olje- og energidepartementet 24.05.2013

I oktober 2013 ble han statssekretær for kunnskapsminister Torbjørn Røe Isaksen.regjeringen.no Statssekretær Bjørn Haugstad Han satt til februar 2018, da han gikk tilbake til stillingen som ekspedisjonssjef. I 2022 gikk han inn i stillingen som direktør for organisasjon og infrastruktur ved NTNU. Han leder utvalget for fremtidens fellesskole, som skal levere en NOU i august 2026.

 Referanser 

 Eksterne lenker 




Kategori:Statssekretærer i Regjeringen Solberg
Kategori:Statssekretærer fra Høyre
Kategori:Personer tilknyttet SINTEF